
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «10» июну 
	        № 97
	               Нур-Султан шаары



Евразия экономикалык комиссиясынын 2014-жылдын 12-ноябрындагы № 99 чечимине өзгөртүүлөрдү киргизүү жөнүндө 

Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2014-жылдын 
12-ноябрындагы № 99 «Евразия экономикалык комиссиясында кызматтардын ордун толтуруу маселелери» чечимине төмөнкүдөй өзгөртүүлөр киргизилсин: 
а) көрсөтүлгөн чечим менен бекитилген Евразия экономикалык комиссиясынын департаменттеринде кызмат адамдарынын кызматтарынын ордун толтурууга талапкерлерди тандоо боюнча кароо сынак комиссиясы жөнүндө жобонун 11-пункту:
«, ошондой эле видеоконференция байланышы аркылуу» деген сөздөр менен толукталсын;
төмөнкү мазмундагы абзац менен толукталсын: 
«Сынакты видеоконференция байланышы аркылуу өткөрүүнүн тартиби Коллегиянын Төрагасынын буйругу менен бекитилет.»;
б) Евразия экономикалык комиссиясынын түзүмдүк бөлүмдөрүндө кызматкерлердин бош кызматтарынын ордун толтурууга сынакты өткөрүү тартибинин (көрсөтүлгөн чечим менен бекитилген Евразия экономикалык комиссиясында эмгек келишимин (контракт) түзүү, аны узартуу жана аны жокко чыгаруу үчүн негиздөө тартибине тиркеме) 12-пункту:
«, ошондой эле видеоконференция байланышы аркылуу» деген сөздөр менен толукталсын;
төмөнкү мазмундагы абзац менен толукталсын:
«Сынакты видеоконференция байланышы аркылуу өткөрүүнүн тартиби Коллегиянын Төрагасынын буйругу менен бекитилет.».
2. Ушул чечим расмий жарыяланган датадан тартып 10 календардык күн өткөндөн кийин, бирок 2014-жылдын 29-майындагы Евразия экономикалык бирлиги жөнүндө келишими 2021-жылдын 5-августундагы Евразия экономикалык комиссиясынын кадрдык курамын калыптандыруу механизмин тактоо бөлүгүнө өзгөртүүлөрдү киргизүү жөнүндө протокол күчүнө кирген датадан эрте эмес күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз Республикасынан
	Россия Федерациясынан

